Suur hüpe (da yuejin): sotsiaalse ja majandusliku arengu  plaan, millega sooviti muuta Hiina talurahvaenamusega peamiselt põllumajanduslikust riigist kaasaegseks industrialiseeritud kommunistlikuks riigiks. Teraviljatoodangu suurendamiseks loodi isemajandavaid rahvakommuune, tööstustoodangu tõstmiseks väikseid igamehe-terasesulatusahje. Planeerimisvigadele lisandunud äärmiselt ebasoodsate ilmastikutingimuste tõttu (kolm loodusõnnetuste aastat 1959-1961) kukkus suur hüpe läbi ning tõi kaasa 20-30 miljoni inimese surma.